DA
C 252/52
Den Europæiske Unions Tidende
17.7.2023
Kendelse afsagt af Rettens præsident den 9. juni 2023 — FFPE section Conseil mod Rådet (Sag T-179/23 R) (Særlige rettergangsformer – regler for institutionerne – fagforeninger eller faglige sammenslutninger (faglige organisationer) – aftale indgået mellem Rådet og de faglige organisationer i Rådets Generalsekretariat – procedure for kontrol af kriterierne for de faglige organisationers anerkendelse og repræsentativitet – udsættelse af de rettigheder, som følger af en aftale med en faglig organisation, der ikke når tærsklen for repræsentativitet – anmodning om udsættelse af gennemførelse – ingen uopsættelighed) (2023/C 252/63) Processprog: fransk Parter Sagsøger: Fédération de la fonction publique européenne section Conseil (FFPE section Conseil) (Bruxelles, Belgien) (ved advokaterne A. Champetier og S. Rodrigues) Sagsøgt: Rådet for Den Europæiske Union (ved M. Bauer og I. Demoulin, som befuldmægtigede)
Sagens genstand Med søgsmål anlagt i henhold til artikel 278 TEUF og 279 TEUF har sagsøgeren nedlagt påstand om udsættelse af gennemførelsen af Rådet for Den Europæiske Unions dokument af 3. april 2023 (ORG.1.F/7053/23) om afslutningen af den anden procedure for kontrol med FFPE.
Konklusion 1) Anmodningen om foreløbige forholdsregler tages ikke til følge.
2) Afgørelsen om sagsomkostningerne udsættes.
Sag anlagt den 6. april 2023 — Dansk Avis Omdeling Distribution mod Kommissionen (Sag T-195/23) (2023/C 252/64) Processprog: engelsk Parter Sagsøger: Dansk Avis Omdeling Distribution A/S (Vejle, Danmark) (ved advokat L. Sandberg-Mørch) Sagsøgt: Europa-Kommissionen
Sagsøgerens påstande — Sagen antages til realitetsbehandling, og der gives sagsøgeren medhold. — Kommissionens afgørelse C(2022) 5706 final af 10. august 2022 om statsstøtte SA.
57991 — 2021/C (ex 2021/NN) gennemført af Danmark med henblik på kompensation for befordringspligten til Post Danmark A/S for 2020 annulleres. — Kommissionen tilpligtes at bære sine egne omkostninger og betale de af sagsøgeren afholdte omkostninger.